text.text: الرئيسيةمجتمعحادثة القوارص/ إدمان “free-fire”.. و أزمة معنى الحياة عند التونسي
text.text_idx: #000006
text.text: حادثة القوارص/ إدمان “free-fire”.. و أزمة معنى الحياة عند التونسي
text.text_idx: #000007
text.text: في حاجب العيون قتلى و عميان جرة شرب “القوارص”. جرة الرغبة في الشيخة لا أكثر لا أقل. مأساة حقيقية انو “انسان تونسي” صغير او كبير يموت او يتعمى خاطرو يشرب في القوارص باش يشيخ .
text.text_idx: #000009
text.text: المأساة مهيش في إنو ملقاش “شراب فاخر” او “شراب صحي” المأساة انو مستعد يشرب أي حاجة مستعد انو يستهلك أي مادة المهم يشيخ في مخو كهو.
text.text_idx: #000010
text.text: في الحوم الكل تأسست “نوادي الفري فاير” نوادي /شلل عفوية علخر تنظمت علجال “لعبة الفري فاير”. اللعبة تحولت لإدمان و الممارسة منتظمة مقدسة أصلا.
text.text_idx: #000012
text.text: أطفال وشباب وكهول يصرفو في الفلوس على جال “الماسات” ويوميا سوايع تتعدا في اللعب، و القوة انو فما انضباط شبه عسكري للحضور و اللعب.
text.text_idx: #000013
text.text: يوميا مواطنين توانسة يصرفو فلوسهم على جال اللعب والشيخة و خاصة خاصة “تضييع الوقت”.
text.text_idx: #000014
text.text: أوقات الفراغ تصنع الملل، الفدة و الإنسان باش يهرب منهم يخاطر بالسقوط في إدمان الشراب و إدمان المخدرات و إدمان القمار أو الإنحراف الجنسي.
text.text_idx: #000016
text.text: اترك تعليقاً إلغاء الرد
text.text_idx: #000034